**“ТАСДИҚЛАЙМАН”**

Муҳаммад ал-Хоразмий номидаги ТАТУ Фарғона филиали директори\_\_\_\_\_\_\_\_проф. А. Расулов

2022 йил 4 февраль

Муҳаммад ал-Хоразмий номидаги Тошкент ахборот технологиялари университети Фарғона филиали Кенгашининг навбатдан ташқари йиғилиши **б а ё н н о м а с и**

2022 йил 4 февраль Фарғона шаҳри.

Қатнашдилар – Кенгаш аъзоларидан 19 нафари, таклиф қилинганлар.

Йиғилиш раиси – проф. А.Расулов.

Кун тартибида:

VI/1. Турли масалалар:

Педагог-ходимлар таркиби танлови.

Ушбу масала юзасидан филиал Кенгаши котиби М.Мирзаев ахборот берди: “Фарғона ҳақиқати” газетасининг 2021 йил 15 декабрь 100-сонида филиал кафедраларида бўшаб қолган лавозимларга танлов эълон қилинган бўлиб, ушбу эълон асосида 10та ҳужжат, белгиланган муддат ҳамда амалдаги талаблар асосида йиғилиб, бизга топширилди:

1. Мусаев Хуршид Шарифжонович – ТАТУ Фарғона филиали Дастурий инжиниринг кафедраси ассистент-ўқитувчиси.
2. Хайитов Азизжон Мўминжон ўғли – ФарПИ ассистент-ўқитувчиси.

М.Мирзаев педагог-ходимларнинг танлов асосида ишга қабул қилиш бўйича Маслаҳат Кенгашининг 2022 йил 2 февралдаги йиғилишида танлов учун топширилган ҳужжатлар, номзодларнинг иқтидори ҳар томонлама ўрганилиб, баъзи эътирозлар, таклифлар асосида ҳар 2 номзоднинг танловда иштирок этишга тавсия қилинганлиги ҳақида ҳам ахборот берди.

М.Мирзаев Кенгаш аъзоларини номзодларнинг ҳужжатлари билан таништирди, таклиф қилинган номзодлар билан савол-жавоблар қилинди ҳамда Кенгаш аъзолари юқорида фамилияси келтирилган номзодларни танловда иштирок этишга бир овоздан рози бўлдилар.

Таклифлар асосида Табиий фанлар кафедраси мудири С.Собиров, Ахборот хавфсизлиги кафедраси мудири в.б. Д.Тожиматов, АРМ директори И.Тожибоевлардан иборат саноқ комиссияси сайланди.

Саноқ комиссияси танлов жараёнини ўтказди ва натижаларни маълум қилди.

**Юқорида билдирилган таклиф, фикр-мулоҳазалар  
 асосида филиал Кенгаши**

**қ а р о р қ и л а д и:**

1. 2022 йил 2 февралда бўлиб ўтган Маслаҳат Кенгаши қарори маъқуллансин ҳамда Кенгаш котиби М.Мирзаевнинг педагог-ходимлар танлови бўйича ахбороти маълумот учун қабул қилинсин.
2. Юқорида фамилиялари келтириб ўтилган 2 та даъвогар-номзодларга белгиланган лавозим танловида иштирок этишларига рухсат берилсин
3. Саноқ комиссиясининг танлов бўйича фаолияти ва қарори маъқуллансин.
4. Танловга тавсия этилиб, овоз тўплашда етарли ижобий натижаларга эришган қуйидаги номзод 5 (беш) йил муддатга кўрсатилган лавозимга сайланган деб ҳисоблансин:

Мусаев Хуршид Шарифжонович – ТАТУ Фарғона филиали Дастурий инжиниринг кафедраси ассистент-ўқитувчиси лавозимига.

V. Ушбу қарорни расмийлаштириш филиал Ходимлар бўлими бошлиғи в.в.б. Г.Мажидова зиммасига юклатилсин.

Кенгаш раиси: А. Расулов

Кенгаш котиби: М. Мирзаев